2018



PROGRAM

**Akademija regionalnoga razvoja**

**i fondova EU**

**2018.**

    

 **Europska unija**

 **Zajedno do fondova EU**

SADRŽAJ

[1. EDUKATIVNE AKTIVNOSTI AKADEMIJE REGIONALNOGA RAZVOJA I FONDOVA EU 4](#_Toc504473047)

[MODUL 1: Što su fondovi EU? 4](#_Toc504473048)

[MODUL 2: Što je projekt? 5](#_Toc504473049)

[MODUL 3: Radionica izrade projekta 6](#_Toc504473050)

[MODUL 4: Provedba projekta 7](#_Toc504473051)

[2. OSTALE AKTIVNOSTI AKADEMIJE REGIONALNOGA RAZVOJA I FONDOVA EU 8](#_Toc504473052)

[3. RASPORED ODRŽAVANJA AKTIVNOSTI 9](#_Toc504473053)

Projekt Akademija regionalnoga razvoja i fondova EU obuhvaća suradnju između Ministarstva regionalnoga razvoja i fondova Europske unije, tijela u sustavu upravljanja i kontrole europskih strukturnih i investicijskih fondova u Republici Hrvatskoj te regionalnih koordinatora (regionalnih razvojnih agencija) sa studentskom populacijom.

Akademija regionalnoga razvoja i fondova EU, od svog početka 2014. godine do danas ima isti glavni cilj: informiranje i educiranje studentske populacije o EU fondovima.

Uz pružanje ključnih informacija i činjenica vezanih uz Europsku uniju, fondove EU i mogućnosti financiranja projekata u Hrvatskoj, program stavlja naglasak na iskustveno učenje i praksu.

Praktični i problemski zadaci su važan dio metodologije programa koji kod polaznika razvija vještine ključne za samostalnu izradu, prijavu i provođenje projekata:

* kako samostalno tražiti i provjeravati informacije o fondovima EU
* kako čitati i koristiti projektnu dokumentaciju
* kako razviti vlastitu projektu ideju koristeći logički pristup
* kako evaluirati kvalitetu projektnog prijedloga
* kako osigurati vidljivost EU projekta



# **1. EDUKATIVNE AKTIVNOSTI AKADEMIJE REGIONALNOGA RAZVOJA I FONDOVA EU**

Edukativne aktivnosti su podijeljene u četiri modula koja sadrže predavanja i radionice.

## **MODUL 1: Što su fondovi EU?**

**Planiran termin održavanja:** travanj

**Cilj Modula 1:**

Informiranje sudionika o EU, fondovima EU; stjecanje vještina za pronalaženje informacija o fondovima EU.

**Sadržaj Modula 1:**

**Modul 1 Predavanje 1: Europska unije i njezine institucije**

Predavanje daje uvod u povijesni tijek nastanka Europske unije, institucija Europske unije i proračuna.

**Modul 1 Predavanje 2: Programiranje fondova EU**

U predavanju se objašnjava postupak izrade strateških i programskih dokumenata za korištenje sredstava EU. Sudionici se upoznaju s glavnim pojmovima u sklopu programiranja EU fondova, ciljevima i prioritetima strategije Europa 2020 te strateškim područjima.

**Modul 1 Predavanje 3: Što su fondovi EU?**

Predavanje pruža informacije o kohezijskoj politici, ESI fondovima, regionalnoj konkurentnosti regija EU, tijelima za provedbu operativnih programa, ciljevima i alokacijama operativnih programa te o horizontalnim načelima.

**Modul 1 Predavanje 4: Mogućnosti financiranja projekata mladih iz fondova EU**

Predavanje upoznaje sudionike s inicijativnom "Ulaganje u mlade Europe" Europske komisije te detaljno predstavlja programe: ERASMUS za mlade poduzetnike, ERASMUS+, COSME, Europske snage solidarnosti, Europa za građane, HORIZON 2020 i LIFE. Sudionicima se također predstavljaju mogućnosti za pripravništva u institucijama EU.

## **MODUL 2: Što je projekt?**

**Planiran termin održavanja:** svibanj

**Cilj Modula 2:**

Stjecanje vještina izrade projektnog prijedloga, upoznavanje s pristupom logičke matrice, terminologijom projektnog ciklusa i izradom proračuna.

**Sadržaj Modula 2:**

**Modul 2 Predavanje 1: Projekt i upravljanje projektnim ciklusom**

Predavanje koje upoznaje sudionike s fazama projektnog ciklusa: programiranjem, identificiranjem, formuliranjem, provedbom te praćenjem i vrednovanjem.

**Modul 2 Predavanje 2: Pristup logičke matrice**

Predavanje upoznaje sudionike s pristupom logičke matrice i terminologijom logičke matrice (opći i specifični ciljevi, rezultati, aktivnosti, pokazatelji, izvori provjere, pretpostavke). Sudionici se upoznaju i s izradom plana aktivnosti i praćenjem uspjeha projekta putem indikatora.

**Modul 2 Predavanje 3: Izrada proračuna**

Predavanje upoznaje sudionike s elementima i izradom projektnog proračuna te načelima izrade proračuna u skladu s projektnim aktivnostima.

## **MODUL 3: Radionica izrade projekta**

**Planiran termin održavanja:** rujan

**Cilj Modula 3:**

Simulacija procesa izrade projektnog prijedloga, istraživanje mogućnosti za financiranje, razrada projektne ideje, logičke matrice projekta, plana aktivnosti i proračuna projekta. Glavna aktivnost unutar ovog modula jest osmišljavanje projektne ideje i razrada projektnog prijedloga.

**Sadržaj Modula 3:**

**Modul 3 Radionica – Uvod i predstavljanje ("pitching") projektnih ideja:**

Predavač predstavlja koncept i program interaktivne radionice. Svaki polaznik prezentira svoju ideju („pitch“) u trajanju od 1 do najviše 3 minute, što uključuje i vrijeme za potpitanja ili objašnjenja.

**Modul 3 Radionica - Odabir tima za izradu projekta**

Cilj radionice je da se polaznici povežu i formiraju timove. Polaznici se povezuju na temelju „pitcha“ koji su održali u prethodnoj radionici te sada kombiniraju i usuglašavaju projektne ideje. Formirani timovi započinju s izradom projektnog prijedloga.

**Modul 3 Radionica - Izrada projektnog prijedloga**

Timovi za izradu projekta rade na svom projektnom i moraju detaljno istražiti potrebe prijavitelja, pronaći potencijalne natječaje za prijavu, doraditi projektnu ideju razradom ciljeva, ciljnih grupa, izradom logičke matrice, plana aktivnosti i okvirnog proračuna.

**Modul 3 Predstavljanje rezultata izrade projektnog prijedloga**

Projektni timovi predstavljaju rezultate svog rada i razvoja projektnih ideja gostiju. Svaki tim predstavlja svoj projekt, prijedloge mogućnosti financiranja projekta i planova za prijavu projekta za financiranje.

## **MODUL 4: Provedba projekta**

**Planiran termin održavanja:** listopad

**Cilj Modula 4:**

Pružanje informacija o specifičnostima provedbe EU projekata, javnoj nabavi, poštivanju zahtjeva za osiguravanjem vidljivosti i komunikacije EU projekata te upozoravanje na najčešće greške u provedbi.

**Sadržaj Modula 4:**

**Modul 4: Pregled napretka razvoja projektnih prijedloga projektnih timova**

Sudionici usmeno evaluiraju iskustvo grupnog rada na projektnim prijedlozima.

**Modul 4 Predavanje 1: Provedba EU projekata**

Predavanje upoznaje sudionike u faze provedbe EU projekata i terminologiju: ugovaranje, razrada hodograma aktivnosti, projektni tim, financijski aspekti projekta, izvještavanje, vođenje dokumentacije.

**Modul 4 Predavanje 2: Javna nabava u EU projektima**

Predavanje upoznaje sudionike s javnom nabavom u EU projektima, izradom plana nabave i drugim fazama nabave.

**Modul 4 Predavanje 3: Vidljivost i komunikacija EU projekata**

Predavanje informira o obvezama vidljivosti i komunikacije EU projekata, primjerima alata za informiranje i promidžbu, principima izrade komunikacijskog plana.

**Modul 4 Predavanje 4: Nepravilnosti u provedbi EU projekata**

Predavanje pruža uvid u nepravilnosti i prijevare u EU projektima te koje su odgovornosti država članica, tijela u sustavu upravljanja te samih korisnika za sprječavanje nepravilnosti.

# **2. OSTALE AKTIVNOSTI AKADEMIJE REGIONALNOGA RAZVOJA I FONDOVA EU\***

* Fotografsko natjecanje
* Izrada vijesti i reportaža o EU projektima
* Sudjelovanje u Otvorenim danima EU projekata u Hrvatskoj i drugim promotivnim događanjima Ministarstva regionalnoga razvoja i fondova Europske unije
* Priprema sadržaja za Facebook stranicu Akademije regionalnoga razvoja i fondova EU
* Terenski posjeti regionalnim koordinatorima i EU projektima
* Konferencija Akademije regionalnoga razvoja i fondova EU
* Nagradno putovanje

*\* Navedene su osnovne aktivnosti Akademije regionalnoga razvoja i fondove EU u razdoblju provedbe Projekta.*

# **3. RASPORED ODRŽAVANJA AKTIVNOSTI**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | ožujak | travanj | svibanj | lipanj | srpanj | kolovoz | rujan | listopad | studeni | prosinac |
| Modul 1: Što su fondovi EU? |  | X |  |  |  |  |  |  |  |  |
| Modul 2: Što je projekt? |  |  | X |  |  |  |  |  |  |  |
| Modul 3: Radionica izrade projekta |  |  |  |  |  |  | X |  |  |  |
| Modul 4: Provedba projekta |  |  |  |  |  |  |  | X |  |  |
| Fotografsko natjecanje | X |  |  |  |  |  |  |  |  |  |
| Izrada vijesti i reportaža o EU projektima |  | X |  |  |  |  |  |  |  |  |
| Otvoreni dani EU projekata |  |  | X |  |  |  |  |  |  |  |
| Priprema sadržaja za Facebook |  |  |  | X | X | X |  |  |  |  |
| Terenski posjeti regionalnim koordinatorima i EU projektima |  |  |  |  |  |  | X | X |  |  |
| Konferencija ARRFEU |  |  |  |  |  |  |  |  | X |  |
| Nagradno putovanje |  |  |  |  |  |  |  |  |  | X |